Vdekja e Adolf Hitlerit

Adolf Hitleri, kancelar dhe diktator i Gjermanisë naziste nga viti 1933 deri në vitin 1945, kreu vetëvrasje me një të shtënë në kokë më 30 prill 1945 në Bunkerin e Fuhrer-it në Berlin pasi u bë e qartë se Gjermania do të humbiste Betejën e Berlinit, e cila çoi në fundin e Luftës së Dytë Botërore në Evropë. Eva Braun, gruaja e tij prej një dite, gjithashtu kreu vetëvrasje duke u helmuar me cianur. Në përputhje me udhëzimet e mëparshme me shkrim dhe verbale të Hitlerit, atë pasdite eshtrat e tyre u ngritën në shkallët dhe përmes daljes emergjente të bunkerit në kopshtin e Kancelarisë së Rajhut, ku u lanë me benzinë dhe u dogjën. Lajmi për vdekjen e Hitlerit u njoftua në radion gjermane të nesërmen, më1 maj.

Dëshmitarët shikimorë që panë trupin e Hitlerit menjëherë pas vetëvrasjes së tij dëshmuan se ai vdiq nga një e shtënë e vetëshkaktuar, e cila është vërtetuar se ka qenë një e shtënë në tëmth.Oto Gynshe, adjutanti personal i Hitlerit, i cili menaxhoi të dy trupat, dëshmoi se ndërsa Brauni mbante erë të fortë bajamesh të djeguranjë tregues i helmimit me cianurnuk kishte një erë të tillë në trupin e Hitlerit, i cili mbante erë baruti. Mbetjet dhëmbore të nxjerra nga dheu në kopsht u përputhën me të dhënat dhëmbore të Hitlerit në maj 1945. Mbetjet dhëmbore më vonë u konfirmuan se ishin të Hitlerit.

Bashkimi Sovjetik kufizoi lëshimin e informacionit dhe lëshoi shumë raporte kundërshtuese për vdekjen e Hitlerit. Historianët i kanë hedhur poshtë kryesisht këto si pjesë e një fushate të qëllimshme dezinformimi nga Josif Stalini për të mbjellë ngatërrim në lidhje me vdekjen e Hitlerit, ose janë përpjekur t'i pajtojnë ato. Të dhënat sovjetike pretendojnë se mbetjet e djegura të Hitlerit dhe Braunit u gjetën, pavarësisht rrëfimeve të dëshmitarëve shikimorë se ato u bënë pothuajse tërësisht hi. Në qershor 1945, sovjetikët filluan të mbjellin dy tregime kundërshtuese: se Hitleri vdiq duke marrë cianur ose se ai kishte mbijetuar dhe iku në një vend tjetër. Pas shqyrtimit të gjerë, Gjermania Perëndimore lëshoi një certifikatë vdekjeje në 1956. Teoritë konspirative për vdekjen e Hitlerit vazhdojnë të tërheqin interes.

 Shiko edhe 

 Adolf Hitleri
 Gjermania naziste

 Referime 
Kategoria:Adolf Hitler
Kategoria:Vdekje 1945
Kategoria:Mirëmbajtja CS1: Emra shifrorë: lista e autorëve